Toomas Hendrik Ilves: Nähes ELi vaenulikkust Ukraina ja Gruusiaga aktiivse naabruspoliitika kujundamisel, küsisime endalt, miks ei võiks nad NATOga liituda. Teame ise selle protsessi läbiteinuna, et MAP tähendab ka tõhusat "piitsa ja prääniku" süsteemi, mis aitab demokraatiale üleminevatel riikidel viia läbi vajalikke reforme. Me näeme MAPi töövahendina. Ent Bukarestis soovisid liikmesriigid kehtestada Ukraina ja Gruusia NATOsse vastuvõtmisel palju jõulisemat kohustust kui MAP. Tulemus on hea, ent vahend on endiselt puudu. Me peame andma ELi naabruspoliitikale sisu. Miks mitte pakkuda neile tõelist vabakaubanduslepingut? Miks mitte teha neile ettepanek võtta üle ühenduse õigus, pakkudes vastutasuks meie turgude avamist? Need riigid on valinud liberaalse demokraatia. Ent sageli absurdsetel bürokraatlikel põhjustel oleme otsustanud anda juurdepääsuvõimalused mittedemokraatlikule Venemaale, aga mitte Gruusiale …